cyanic-selkie/wikianc huggingface dataset:
Belyj tigr
Handling
Etter å bare så vidt ha overlevd en kamp mot en mystisk, spøkelsesaktig Panzer VI-stridsvogn, blir sersjant Ivan Naydenov i Den røde armé besatt av å ødeleggelse denne fienden.
Eiby
Eiby er ei bygd i Alta kommune i Finnmark. Grunnkretsen heter Eiby/Storelvdalen. Den ligger 10 km sør for Alta sentrum, på vestsida av Eibyelva, rundt 3 kilometer før den munner ut i Altaelva. Grunnkretsen har 369 innbyggere (2012).
Europavei 45 passerer gjennom bygda.
Francium
Francium er et radioaktivt grunnstoff med kjemisk symbol Fr og atomnummer 87. Atommassen (u) er 223.
Historie
Francium ble oppdaget ved Curie Instituttet i Paris i 1939 av den franske kjemikeren Marguerite Perey. Stoffet ble funnet som et nedbrytningsprodukt av isotopen 227Ac (actinium). Hun identifiserte isotopen 223Fr og kalte det først actinium-K (AcK), før hun i 1946 ga det navnet «francium», etter hennes hjemland Frankrike. I 1949 ble navnet offisielt godkjent. Francium var det siste grunnstoffet som ble oppdaget i naturen i stedet for å bli fremstilt kunstig.
Før Pereys identifisering var det flere påståtte oppdagelser av grunnstoff nummer 87, som Dmitrij Mendelejev hadde forutsagt og kalt «eka-cesium» i 1871:
Egenskaper
Francium er et meget tungt alkalimetall med kjemiske egenskaper som ligner cesiums. Det har den laveste elektronegativitet (0,7 Paulings skala) av de kjente grunnstoffene. Francium er som de andre alkalimetallene meget reaktivt, og vil reagere eksplosjonsartet i vann. Nesten alle francium-saltene er vannløselige. Francium er meget ustabilt, og er det minst stabile av de første 101 grunnstoffene.
Francium i veibare mengder har ikke vært isolert eller fremstilt, derfor vites lite om stoffets fysiske og kjemiske egenskaper.
Isotoper
Det finnes 34 kjente isotoper av francium, men bare én forekommer naturlig: 223Fr med halveringstid 21,8 minutter. Dette er også den mest stabile isotopen. Av de andre isotopene er de mest stabile 212Fr med halveringstid 20 minutter, 222Fr med halveringstid 14,2 minutter, 221Fr med halveringstid 4,9 minutter og 225Fr med halveringstid 4 minutter. Alle de andre isotopene har halveringstider kortere enn 4 minutter, og de fleste kortere enn 10 sekunder.
CAS-nummer: 7440-73-5
Forekomst
Francium forekommer naturlig i uranmalm som nedbrytningsprodukt fra 227Ac (actinium), men på grunn av den korte halveringstiden er det ekstremt sjeldent. Det anslås at det til enhver tid finnes omkring 30 gram francium i jordskorpen. Det kan også fremstilles kunstig ved å bombardere thorium med protoner.
Anvendelse
På grunn av den korte halveringstiden har ikke francium noen kommersiell anvendelse, men francium har vært brukt i kreft-forskning.
Kråkvågbrua
Kråkvågbrua er ei veibru i Ørland kommune i Trøndelag. Brua binder sammen øyene Kråkvåg og Storfosna.
Arbeidet med brua og veiforbindelsen startet 1. oktober 2002, brua ble tatt i bruk 11. oktober 2003 og offisielt åpnet 25. oktober samme år. Vei-/bruforbindelsen mellom øyene er i dag privat. Den erstattet fergeforbindelsen mellom Kråkvåg og Garten. Forbindelsen mellom øyene og fastlandet går imidlertid fremdeles via fergestrekningen Storfosna – Garten.
Kråkvågbrua er ei elementbro, som har 11 spenn a 50 m, samt spenn på 40 m inn mot landkarene på hver side og er totalt 630 meter lang og har seilingshøyde 3,2 meter. Den er prefabrikkert av Selmer -Skanska i Stavanger og fraktet på lekter til kråkvågsvaet. Hvert element er 50 m langt og veier ca. 400 tonn. Kostnaden for bruforbindelsen var 60,9 millioner kroner. Forbindelsen ble finansiert av Sør-Trøndelag fylke, Ørland kommune og Forsvaret, i tillegg til at det ble innkrevd bompenger som en del av fergebilletten. Ørland kommune beregnet at bruforbindelsen ville spare kommunen for utgifter til fergeleiet på Kråkvåg, og til skolen på øya, som ble nedlagt høsten 2003. Undervisningen ble flyttet til Storfosna skole.
Einangsundet bru
Einangsundet bru er ei veibru i Vestre Slidre kommune i Innlandet. Brua krysser Einangsundet i Slidrefjorden, og er en del av en arm av fylkesvei 261. Brua er ei myk hengebru med 3 spenn og total lengde 166 meter.
Pandanales
Se teksten
Pandanales er en orden av palme-liknende trær, busker, lianer og urter. Ordenen har 5 familier, 36 slekter og anslått 1 345 arter. De vokser i tropene på alle kontinenter, dog går familien Pandanaceae helt sør til New Zealand.
Flere av artene har blader som brukes til flettverk ved produksjon av kurver, eksempelvis slekten Pandanus, som også brukes i koking i asiatisk matlaging. Arten Carludovica palmata brukes som flettverk til produksjonen av panamahatter.
Familier
Familiene i ordenen omfatter:
Før 2003 var Triuridaceae ikke plassert i noen orden, den var ansett som en basal familie direkte under enfrøbladingene, men etter DNA-studier er det fastslått at den tilhører Pandanales.
Tyrkia rundt 2019
Tyrkia rundt 2019 var den 55. utgaven av sykkelrittet Tyrkia rundt og ble arrangert fra 16. til 21. april 2019.
Caleb Ewan og Sam Bennett vant to etapper hver, mens Felix Großschartner vant rittet sammenlagt.
Religionsåret 1935
Religionsåret 1935 er en oversikt over hendelser, utgivelser, kunst, arkitektur og personer med tilknytning til religion definert i videste forstand i 1935.
Jekaterina Jurjeva
Jekaterina Valerjevna Jurjeva (russisk Екатерина Валерьевна Юрьева, født 11. juni 1983 i Tsjajkovskij) er en tidligere russisk skiskytter, kjent fra to seiere i verdenscupen og for å ha blitt tatt for doping to ganger.
Jurjeva begynte å konkurrere i verdenscupen sesongen 2004/2005. Hennes første meritter kom under junior-VM 2003, da hun ble nummer fem på normaldistansen. Under junior-VM 2004 var hun med på det russiske stafettlaget som tok sølv. Som senior var hun med under VM 2007, der hun kom på femteplass i fellesstarten. Sesongen 2007/2008 har hun fått sitt internasjonale gjennombrudd, med flere pallplasseringer. Hun fikk sin første verdenscupseier da hun gikk til topps på normaldistansen i Pokljuka 13. desember 2007. Hun tok gull på normaldistansen under VM i Östersund.
På en pressekonferanse i Sør-Korea 13. februar 2009 ble det bekreftet at hun hadde levert en positiv b-prøve på EPO, som et resultat av dette ble hun utestengt fra det påfølgende verdensmesterskapet i skiskyting. I en melding fra IBU ble det 11.8.2009 klart at hun ble utestengt i to år (regnet fra 4. desember 2008) sammen med Albina Akhatova og Dmitrij Jarosjenko. Den 12. desember 2010 var hun tilbake i Martell-Val Martello og ble slått av Solveig Rogstad i kampen om fjerdeplassen.
Hun ble nummer 71 i Verdenscupen i skiskyting 2010/11 etter å ha deltatt i kun fire arrangement. Året efter var hun uplassert, altså i Verdenscupen i skiskyting 2011/12. Hun vant både 15 km individuelt og den påfølgende 7.5 km sprint jaktstart i 4. runde IBU-cupen i Otepää, Estland 5. og 6. januar 2013. Helgen efter vant hun det samme i 5. runde av IBU-cupen i Ostrov. Men, så måtte hun operere ei tann og var ute et par uker, og fikk bare 2.-plass i 7. runde, avholdt i Osrblie den 9. februar 2013. Fra mars av har hun også deltatt i Verdenscupen i skiskyting 2012/13 med 13.-plass i 10 km jaktstart 1.3.2013, 14.-plass i 7 km sprint 9.3.2013.
I januar 2014 ble det kjent at hun hadde testet positivt på EPO igjen. Hun valgte derfor å legge opp i februar 2014 og ble i juli 2014 utestengt fra all idrett i åtte år.
Hardt regn
Hardt regn er et musikkalbum med Skambankt, utgitt i 2009.
Jonas Thomassen
Jonas Thomassen (født 13. mai 1988) er en norsk musiker som ble kjent i Norge da han kom på andreplass i Idol i 2006. I semifinalen fremførte han sangen «Hurt» av Johnny Cash (sangen «Hurt» er opprinnelig laget av Nine Inch Nails), og av de åtte deltakerne mottok Thomassen hele 42 % av stemmene for å komme med til finalen. Han endte altså til slutt på andreplass, etter å ha mottatt 45 % av de omtrent 740 000 stemmene som ble gitt i finalen. Vinneren ble Aleksander Denstad With.
Thomassen er oppvokst i Rygge utenfor Moss, og begynte å spille gitar som 5-åring. Han startet etterhvert bandet Wha' sammen med noen kamerater, og spilte også alene under aliaset Bare John Band.
Han gikk på Wang Toppidrettsgymnas i Moss, og spilte spiss for A-laget til fotballklubben Rygge IL. Han er per mai 2017 daglig leder for bolignettstedet Boligmani.no.
Jonas har i dag et musikalsk samarbeid med Vidar Villa og er gitarist og låtskriver i bandet. Låtene har til sammen over 100 millioner streams.
Chevrolet Volt
Chevrolet Volt er en ladbar hybridbil av amerikanske Chevrolet.
Volt var fram til 2018 verdens mest solgte ladbare hybridbil.
Elisabeth Bakke
Elisabeth Bakke (født 23. mars 1962 i Lom) er en norsk statsviter som for tiden er førsteamanuensis ved Universitetet i Oslo (UiO). Bakke avla i 1989 hovedfag i statsvitenskap ved UiO med temaet jugoslavisk nasjonalitetspolitikk mellom 1945 og 1980. I 1999 avla hun doktorgraden samme sted med en avhandling om nasjonalitetsproblematikken i Tsjekkoslovakia i mellomkrigstiden. Bakke var fra 1989 til 1993 informasjonssjef i Senterpartiet.
Bakkes faglige hovedinteresser knytter seg til nasjonalisme, nasjonal identitet og nasjonalitetspolitikk, Sentral- og Øst-Europa (med unntak av det tidligere Sovjetunionen), europeisk identitet, samt demokratisering og partiutvikling.
Petidin
Petidin (C15H21NO2) er et smertelindrende legemiddel som tilhører gruppen gruppen opioider. Petidin, som injeksjonsvæske, blir benyttet på sykehus som bedøvelse og smertelindring ved kirurgiske inngrep.
Petidin ble syntetisert av tyske kjemikere i 1930-årene på jakt etter en erstatning for Atropin. Under dyreforsøk oppdaget man den smertestillende effekten. Det er en av få opioider som ikke får pupillene til å trekke seg sammen. Pedtidin har heller ikke samme tendens som morfin til å forårsake forstoppelse.
Petidin bør ikke benyttes i lengre perioder da skadelige mengder av metabolitere, norpetidin, samles opp i kroppen.
Castro Verde
Castro Verde er en kommune i Distrito de Beja i den portugisiske regionen Alentejo. Kommunens areal er 569,44 km² og i 2010 hadde den 7 276 innbyggere.
Freguesier
Kommunen er delt inn i fire freguesier (sogn):
Vyborgskaja (St. Petersburgs metro)
Vyborgskaja (russisk: ) er en undergrunnsstasjon på Kirovsko-Vyborgskaja-linjen i St. Petersburgs metro.
Stasjonen ble åpnet 22. april 1975 som ledd i utbyggingen av strekningen Plosjtsjad Lenina-Lesnaja. Stasjonen er oppkalt etter den gamle bydelen Vyborg på østre side av elven Neva, som igjen skal ha fått navnet sitt fordi veien til Vyborg startet der.
Som flertallet av St. Petersburgs undergrunnsstasjoner, ligger også Vyborgskaja på relativt stort dyp, 67 meter under bakken. Mens de første undergrunnsstasjonene i St. Petersburg ble bygget som pylonstasjoner for å best motstå belastningen ovenfra, er Vyborgskaja en pilarstasjon.
Kokoko
Kokoko (originaltittel: Кококо) er en russisk film fra 2012, regissert av Avdotja Smirnova.
Handling
Filmen forteller om forholdet til Lisa fra St. Petersburg, og den vanlige provinsielle Vika.
De kommer fra vidt forskjellige sosiale klasser, men er også to sider av den samme mynten som heter Russland.
Viktor Polupanov
Viktor Andrejevitsj Polupanov (russisk: Виктор Андреевич Полупанов; født 1. januar 1946 i Khimki) var en sovjetisk ishockeyspiller som deltok i de olympiske vinterleker 1968 i Grenoble. Polupanov ble olympisk mester under Vinter-OL 1968 i Grenoble. Han var med på det sovjetiske laget som vant ishockeyturneringen foran Tsjekkoslovakia og Canada. Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve og Canada med ti poeng. Polupanov spilte sju kamper og scoret seks mål i OL-turneringen.
Jurij Moisejev
Jurij Ivanovisj Moisejev (russisk: Юрий Иванович Моисеев; født 15. juli 1940 i Penza, død 23. september 2005 i Moskva) var en russisk ishockeyspiller som deltok i de olympiske vinterleker 1968 i Grenoble. Moisejev ble olympisk mester under Vinter-OL 1968 i Grenoble. Han var med på det sovjetiske laget som vant ishockeyturneringen foran Tsjekkoslovakia og Canada. Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve og Canada med ti poeng. Moisejev spilte sju kamper og scoret to mål i OL-turneringen.
Birøkt
Birøkt er en praksis som går ut på å holde honningbier og gjøre seg nytte av dem. Honningbier er ettertraktet ikke bare for honningen, men også for bivoks og for pollinering av dyrkede planter. Biene fremstiller propolis, som også kan nyttiggjøres.
Mange steder i verden har man fra gammelt av samlet honning fra ville bier og noen steder gjør man det fortsatt. Samtidig har en form for birøkt eksistert helt siden oldtiden. Trebirøktkulturen i Polen og Belarus ble i 2020 tatt med på UNESCO sin liste over mesterverker i muntlig og immateriell kulturarv.
Birøkterne kontrollerer bienes adferd på flere måter. Birøkteren tilbyr etter beste evne bifolkene de optimale bolig- og leveforhold. Han/hun høster deres innsamlede vinterforråd (honning) og gir sukker som erstatning.
Moderne birøkt
I moderne birøkt er det ønskelig med dronninger av beste kvalitet. Dronninger kan avles i egne kuber som kalles cellebyggere. Dronningene har samme utgangspunkt som arbeiderbier. Man flytter larver fra arbeiderceller til dronningceller, såkalt omlarvning. I cellebyggeren vil biene fore disse larvene fram til nye dronninger. Sverming er en naturlig formering bifolkene. I moderne birøkt er det ikke gunstig med sverming. Innfangede svermer kan slås inn på en ny kube. Svermer skal stå i karantene og undersøkes av bitilsynsmann før kuben kan tas inn i bigården. Alt dette gjør birøkt til et omfattende fag.
Utstyr og adferd
Bier reagerer på mørke klær, raske bevegelser og ukjent lukt. Birøktere går gjerne med en lys bitett drakt som gir beskyttelse mot stikk. Drakten kan ha slør som beskytter hodet og ansiktet mot stikk. Erfarne birøktere kan behandle biene uten spesielt verneutstyr. Disse har som regel bevisst avlet dronninger for å få fram de beste egenskapene hos bifolkene. Det er ikke slik at biene kjenner birøkteren. Bier blir ikke "tamme" i ordets egentlige forstand. Birøktere lykkes i sitt arbeid ved måten de behandler insektene på mens de arbeider. En birøkter skal være behersket og rolig. Han/hun bør være fysisk ren og ha rene klær. Dette vil føre til at bienes aggresjon ikke blir provosert. Birøkteren bør tåle å få noen stikk.
I moderne birøkt bor biene i bikuber som består av flere kasser. De bygger voksbygg i rammer av tre som kan tas ut og undersøkes. På den måten kan birøkteren se hva som skjer i kuben og med letthet høste inn vokstavler med honning.
Slagene i Beleriand
Slagene i Beleriand fant sted i J.R.R. Tolkiens roman Silmarillion allerede i første tideverv, da Morgoth hadde gjort opprør mot Eru Ilúvatar og hans lære. Krigene som ble utkjempet, var primært mellom Noldoene (alvene) og Morgoths hærskarer. Vi følger flere generasjoner menn og ulike alveraser gjennom 500 år, fra det første slaget til Vredens krig, der Morgoth ble styrtet av valaene og deres tallmessige overlegne hærstyrke.
Birøkt
Offisielle krav
Det er ikke noen spesielle konsesjonskrav eller eksamenspapirer man må ha for å holde bier. Man søker ikke om godkjenning for å drive med birøkt. Det er ønskelig at bigården registreres hos det lokale birøketerlag. Alle bigårdsplasser skal være registrert i Mattilsynets bigårdsregister. Bigården må sertifiseres av Mattilsynet om bifolk skal flyttes. Dette for å unngå spredning av sykdom. Likeledes må en påse at bier og utstyr kommer fra sertifisert bigård ved kjøp. Bier kan heller ikke flyttes fritt mellom alle kommuner på grunn av ønske om raserenhet og for å unngå spredning av parasitter.
Kortbane-VM i svømming 2018 – 100 meter rygg menn
100 meter rygg for menn under Kortbane-VM i svømming 2018 fant sted 11. og 12. desember 2018 i Hangzhou Sports Park Stadium.
Rekorder
Før mesterskapet var gjeldende verdens- og mesterskapsrekorder som følger:.
Forsøksheat
Forsøksheatene startet 11. desember kl. 10:52.
Semifinaler
Semifinalene startet 11. desember kl. 19:17.
Finale
Finalen ble avholdt 12. desember kl. 19:08.
El Alamein
El Alamein (العلمين, al-ʿAlamain, bokstavelig «De to flagg») er en by i nordlige Egypt, beliggende ved kysten av Middelhavet, 106 km vest for Alexandria og 240 km nordøst for Kairo. Per 2007 hadde byen en befolkning på 7 397 innbyggere. Den er administrert i guvernementet Matruh, en region nordvest i Egypt mot grensen av Libya. Byen huskes særlig for å ha vært en viktig del av krigen om Nord-Afrika under den andre verdenskrig. To store slag ble utkjempet i byen, begge i 1942.
Ved begynnelsen av 1900-tallet besto El Alamein av en liten stasjon med noen få hus i området. Oljeforekomster ble funnet i 1966 og har blitt boret etter siden 1968 og ført til en økonomisk vekst i området. I tillegg har det vært en rekke turister og besøkende som har opprettet store krigskirkegårder for falne på begge sider. Dens lystbåthavn har på 2000-tallet gjort stedet til et feriested ved kysten.
Antikken
Det området som nå kalles Marina El Alamein og er en ferieby omtrent 6 km øst for El Alamein og 800 meter fra kysten ble i antikken i gresk-romersk tid kalt for Leukaspis eller Antiphræ. Den besto av en havn og en hovedsakelig gresk-romersk befolkning på opp til 15 000. Byens sentrum hadde en basilika og et rådhus som i kristen tid ble omgjort til kirke. Den var antagelig en viktig handelssenter mellom Egypt og Libya, og synes å ha vært et betydelig senter for import av varer fra Kreta. Bosetningen, som med nabobyen Alexandria, ble ødelagt i 365 e.Kr. da et jordskjelv utenfor kysten av Kreta skapte en tsunami, en stor flodbølge, som la byen øde. Byen ble ikke gjenoppbygd, delvis grunnet at Romerriket allerede var i ferd med å gå i oppløsning.
Leukaspis var tapt fram til 1986, da bygningsarbeid avslørte antikke bygninger og graver. Et større område er utpekt til vernet, arkeologisk område, og undersøkelsene begynte på 1990-tallet. Før oppdagelsen hadde haveområdet allerede blitt ødelagt ved utbyggingen av en moderne lysthavn. Levningene av den antikke bosetningen er en av Egypts viktigste nekropolis, særskilt grunnet dens store mangfold. I tillegg er dette det nordligste stedet hvor de såkalte mumieportrettene er blitt funnet.
Den andre verdenskrig
El Alamein ble verdenskjent under den andre verdenskrig da det ble utkjempet to store og avgjørende slag vest for byen. Storbritannia ved hjelp fra sine allierte, styrker fra Sør-Afrika, Frie Frankrike, Britisk India, Hellas, Australia og New Zealand, mot aksemaktene Nazi-Tyskland og fascistiske Italia.
Britene greide for første gang å stoppe den tyske fremrykningen ledet av feltmarskalk Erwin Rommel ved El Alamein og senere markerte det utgangspunktet for den britiske 8. armés fremrykning, ledet av feltmarskalk Bernard Montgomery under operasjon Torch.
I det andre slaget vant de allierte under Montgomery seieren og snudde krigen i Nord-Afrika. Deretter fulgte en langvarig, jevnlig tilbaketrekning av aksemaktene mot vest så langt som til Tunisia hvor de overga seg våren 1943. Dette nederlaget ble opplevd som like tungt i Nazi-Tyskland som slaget om Stalingrad. Den britiske statsministeren Winston Churchill uttalte senere at «Before Alamein we never had a victory. After Alamein, we never had a defeat.»
Krigsgraver
Gravområdet har blitt utformet av J. Hubert Worthington.
I El Alamein er det et krigsmuseum som har gjenstander fra slagene ved El Alamein utstilt og fra kampene i Nord-Afrika.
Landminer
Selv over 70 år siden kampene ved El Alamein er området kontaminert med talløse ueksploderte landminer. Omtrent en fjerdedel av levningene av krigsutstyr er landminer som fortsatt er årsaken til ulykker. Ofrene er gjetere, folk med metalldetektorer, fotballspillere, barn som leker eller bønder som pløyer markene. Myndighetene fjerner ikke minene ved å henvise til a det ikke er en del offentlig helsetjeneste, men deler ut krykker og protesjer.
Spinn (kommunikasjon)
Spinn eller spin er profesjonell markedsføring av politikk, politikere og menings- og idébaserte fenomener. Slikt spinn kan også kalles strategisk kommunikasjon eller medierådgivning. Ordet stammer fra det amerikanske spin, det vil si «snurre rundt», som ble brukt med denne betydningen første gang i en lederartikkel i avisa The New York Times i 1984 etter en tv-debatt mellom presidentkandidatene Ronald Reagan og Walter Mondale. Spin er siden blitt et begrep for en kommunikasjonstrategi som skal dreie eller styre et budskap, en oppfatning eller medieoppmerksomhet i en bestemt retning.
Spinndoktor
En ekspert i spinn eller politisk mediekommunikasjon kan kalles «spinndoktor» eller «spindoktor» etter det amerikanske ordet spin doctor. De fleste toppolitikere og maktpersoner får hjelp av spinndoktorer for å «selge» budskapet sitt og kommunisere godt i offentligheten. Spinndoktorer kan være PR- og medierådgivere, strategiansvarlige, presse- og kommunikasjonssjefer.
Ordene «spinn» og «spinndoktor» er vanligere i dansk språk og samfunnsdebatt enn i Norge. Den danske informasjonskoordinatoren Thomas Søndergård Sarup definerer begrepet spinn på følgende måte i boka Spin, selvfremstilling og samfund fra 2005:
Den britiske PR-rådgiveren Max Clifford er en av flere kjente spinndoktorer som har skapt en rekke hovedoppslag i internasjonale medier for å hjelpe politikere og kjendiser.
I den amerikanske spillefilmen «Wag the Dog» spiller Robert De Niro en spinndoktor som sørger for at USA går til en fiktiv krig mot Albania for å skjule at presidenten har vært utro.
Spinnmeister
En Spinnmeister er en «giftigere» variant enn spinndoktor, som pussig nok brukes mest i USA, på tross av sitt tyske opphav. Meister, det vil si «mester», kan gi assosiasjoner til mystikk, trolldom og skjulte metoder og faghemmeligheter. Tysk språk konnoteres dessuten på amerikansk-engelsk til noe sentraleuropeisk, mystisk og dystert.
Bergen Brannkorps Forening
Bergen Brannkorps Forening ble stiftet 7. og 8. februar 1899. At det ble gjort over to dager er av den grunn at alle skulle ha muligheten til å stemme, brannmennenes vaktordning hindret alle å stemme samme dag. Bergen Brannkorps Forening arbeider også den dag i dag for brannmenns rettigheter, over 100 år etter.
Historie
44 av 50 arbeidere meldte seg inn. Dette var muligens de første av Bergen kommunes arbeidere og tjenestemenn som organiserte seg på dette plan. Alle brannfolk hadde muligheten til å melde seg inn, noe som på denne tiden var uvanlig.
Stiftelsen av foreningen ble sett på med misnøye fra myndighetene og administrasjonen, sett på som oppvigleri. Dette brydde primus motor Knut Garvik seg lite om. Han ble valgt til formann av foreningen, og med seg i styret hadde han styremedlemmene J. Sundal, Th. Losnedal, K. Odland og P. Kvalheim.
Siden stiftelsen i 1899 har det skjedd en del på det organisatoriske planet. I 1909 deltok foreningen i stiftelsen av Norsk Brannfunksjonærforbund. I tiden 1918-21 var den også innom Det norske Arbeiderparti, og i 1918-19 i Norsk Arbeidsmannsforbund, før foreningen i 1927 ble medlem av Norsk kommuneforbund. Et medlemskap som har vært ganske stabilt.
Bergen Brannkorps Forening har avlevert arkivet sitt til Bergen Byarkiv.
Bottrop
Bottrop er en by vest i sentrale områder av Tyskland i delstaten Nordrhein-Westfalen med rundt 120 000 innbyggere. Byen ligger ved elven Emscher i Ruhrområdet i nærheten av Essen, Oberhausen, Gladbeck og Dorsten. Byen har vært et senter for utvinning av kull og et jernbaneknutepunkt, og inneholder fabrikker som produserer kulltjæreprodukter, kjemikalier, tekstiler og maskineri.
Clio-Danae Othoneou
Clio-Danae Othoneou (gresk: Κλειώ Δανάη Οθωναίου; født 30. september 1979) er en gresk skuespiller og pianist.
Bottrop
Bottrop vokste frem som et gruvesenter på begynnelsen av 1860-tallet og fikk byrettigheter i 1921. I 1975 ble byen slått sammen med Gladbeck og Kirchhellen, men Gladbeck ble fraskilt igjen allerede i 1976, og Kirchhellen ble en bydel i Bottrop.
Clio-Danae Othoneou
Familie og tidlig liv
Othoneou ble født i 1979 i Thessaloniki i nordlige Hellas, hvor hennes foreldre studerte. Hun er den eldste av tre døtre. Da hun var to år gammel flyttet de til morens hjemby Xanthi. Der begynte hun ved det nasjonale musikkonservatoriet i Xanthi før hun hadde fylt seks år. Noen få år senere flyttet familien til Kholargos, en forstad til Athen, som var hennes fars hjemby.
Bottrop
Alpincenter Bottrop
I Bottrop finnes verdens lengste innendørs skibakke, den er 640 meter lang og 30 meter bred og har et snølag som er 40 cm tykt. Initiativet til bakken ble tatt av Marc Girardelli. Alpinsenteret gir jobb til om lag 100 personer. Det ble åpnet i 2001 og de fem første årene hadde over 2,3 millioner mennesker besøkt anlegget.
Clio-Danae Othoneou
Musikkutdannelse
Hun fortsatte sine pianoundervisning ved det nasjonale musikkonservatoriet i Athen hvor hun studerte sammen med Marina Lamprinoudi, Parry Derempei-Papastavrou og Dionyssis Malloychos.
Hun ga sin første offentlige framføring syv år gammel i Parnassos Hall i Athen ved å spille musikk av Claude Debussy. Fra 1996 opptrådte hun i mange pianokonserter i Athen og andre greske byer.
I 1988 oppnådde hun sin akademiske grad i piano og i 2000 diplomet Soloist med professor Dimitris Toufexis.
Teaterutdannelse
Synkront med musikkutdannelse studerte hun et år ved det dramatiske fakultet, ARCHI, ved Nelli Karra. Året etter passerte hun gjennom eksaminasjon for Det greske Nasjonalteateret. Den samme perioden studerte lyrisk musikk med sopranen Irini Karayianni.
Othoneou holdt seminarer ved det fjerde sommerakademiet til Nasjonalteateret over emnet Kroppen som skuespiller og kulturelle identiteter, og ved det sjette sommerakademiet over emnet Kjærligheten i kunsten.
I 2005 tok hun endelig eksamen ved Nasjonalteaterets øverste dramatiske fakultet.
Ljubov s aktsentom
Ljubov s aktsentom (originaltittel: Любовь с акцентом) er en russisk film fra 2012 regissert av Revaz Gigineisjvili.
Sun Records
Sun Records var et plateselskap som holdt til i Memphis, Tennessee. Det ble startet 27. mars 1952 av Sam Phillips og er berømt for å ha oppdaget og gitt ut Elvis Presley, Carl Perkins, Roy Orbison, Johnny Cash og Jerry Lee Lewis sine første plater. Sam Phillips startet senere plateselskapet Phillips International Records.
Patrobus atrorufus
Patrobus atrorufus er en av billene i delgruppen (underfamilien) skyggeløpere (Trechinae) i familiegruppen løpebiller. Systematikken følger Carabidae of the World.
Utbredelse
Patrobus atrorufus finnes i nesten hele Europa, men er sjeldnere i sør og vest. Den er utbredt østover i Asia. Finnes i Norge, ganske almindelig.
Utseende
Patrobus atrorufus er brunlig og mørk på farge og mellom 7,5-10 millimeter lang. Den kan ikke fly da flygevingene er dårlig utviklet. Antennens fjerde ledd med fine korte hår og en lang børste/børster i spissen. (Krever forstørrelse for å se). På hver side av hodet fra fasettøynene og bakover er en dyp fåre (fordypning). Hodet er sterkt innsnørt like bak øynene. Brystskjoldets bakhjørner rettvinklet.
Levevis
Patrobus atrorufus er vanligvis nattaktiv og lever som predator på andre dyr. Den finnes på fuktige og skyggefulle steder, ofte der det er leire.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Topdalsfjorden
Topdalsfjorden er en sidearm av Kristiansandsfjorden som strekker seg nord-sør fra Topdalselvas munning til Gleodden/Marvika. Fra elveoset ved Kjevik og Hamresanden og videre innover brukes navnet Ålefjærfjorden. Fra Ålefjær til Gleodden er det 5 nautiske mil.
Topdalsfjorden ble i en periode fra 2013 til mars 2014 skrevet Tofdalsfjorden. Tveit historielag fremmet i 2012 forslag for Kartverket om at navnet skulle endres i samsvar med lokal uttale blant deler av befolkningen. Kartverket fattet vedtak i medhold av stadnavnlova om endring av skrivemåten i navnet den 4. februar 2013. Navneskiftet var omstridt blant de lokale innbyggerne. Den 17. mars 2014 vedtok Klagenemnda for stedsnavnsaker at Topdal og Tovdal skulle sidestilles og Tofdal gikk ut som godkjent skrivemåte. Den 5. juni 2015 gjorde Klagenemnda for stedsnavnsaker et endelig vedtak på at for navnet på fjorden fastsettes skrivemåten Topdalsfjorden. For elven fastsettes skrivemåten Tovdalselva for den øverste delen. Topdalselva/Tovdalselva blir sidestilt for den aller nederste delen.
Fjorden med sin elveos hadde tidlig betydning for handel og skipsfart. I dokumenter fra 1600-tallet og utover er lasteplasser i Gjusvik (Justvik), Tveit (Grovika), Lyngesund (Fuglevik) og Vige nevnt. Laksefisket i Topdalselva var betydelig.
I 1897 ble Marvika Orlogsstasjon og Gleodden bestykket med kanoner og mineleggingsutstyr.
Den første broa over fjorden ble åpnet i 1956, Varoddbroa, som ved åpningen var Nord-Europas lengste hengebro. Frem til broåpningen gikk det ferje fra Varodden til Torsvig på Søm, mens det var ferjefri forbindelse mot øst via Ålefjær og over Birkeland til Lillesand.
Varoddbroa ble supplert med ytterligere en bro i 1994 slik at man kunne føre E18 i fire felt over fjorden.
I området mellom Hesteheia og Ringknuten i Topdalsfjorden ble det drevet søppeldeponering og -brenning i en årrekke fra 1950-tallet til 1973. Deponiet består av 250 000m³ masse. I dette området bygges for tiden (2006) et nytt havneanlegg for Kristiansand.
Oslotunnelen
Oslotunnelen er en jernbanetunnel fra Oslo S til Skøyen stasjon som binder sammen de vestlige linjene med de østlige. Tunnelen er 3 632 meter lang og har to spor. Ved Nationaltheatret er det en underjordisk stasjon, Nationaltheatret stasjon. Deler av strekningen deler tunnelen trasé med T-banen, der T-banen går i én etasje mens jernbanen går i etasjen under. I Oslotunnelen kjøres det 600 tog i døgnet, og på en hverdag transporteres 60 000 passasjerer gjennom tunnelen. Tunnelen har for liten kapasitet og myndighetene planlegger et nytt dobbelspor for å doble kapasiteten gjennom byen.
I 1990-98 gikk også motorveitunnelen mellom Havnelageret og Frognerkilen på E18 (Festningstunnelen) under navnet «Oslotunnelen».
Historie
Bakgrunnen for Oslotunnelen var behovet for å knytte sammen det østlige og det vestlige jernbanenettet i Norge. I mellomkrigstiden forelå det forslag om høybane fra Oslo V over Tordenskiolds plass, tunnel under Akershus festning, og videre høybane over Oslo Børs til Oslo Ø.
Stasjonskomitéen av 1938 kom med sine forslag i 1940. De ønsket ny sentralstasjon på Østbanens område med denne som gjennomgangsstasjon med tunnellinje til Drammenbanen. Et annet alternativt var å føre Vestbanene frem med en ringbane til sentralstasjonen som sekkestasjon. Planene ble imidlertid utsatt pga. krigsutbruddet.
Etter krigen ble flere utvalg nedsatt for å realisere planene, men det var ikke før 1962 at tunnelen ble vedtatt bygget av Stortinget 10. mai 1962, de første detaljerte forslagene til tunnelforbindelse ble lagt fram i 1966 , og tunnelen åpnet første halvår i 1980. Anlegget hadde da kostet omkring 600 millioner kroner (1980-verdi). Den kunne da binde sammen de vestlige og østlige linjene som før hadde hatt endepunkt på henholdsvis Vestbanen og Østbanen. I de opprinnelige planene inngikk to underjordiske stasjoner – Elisenberg og Nationaltheatret.
Macrodorcas pseudaxis
Macrodorcas pseudaxis er en bille som hører til familien hjortebiller (Lucanidae) i gruppen skarabider (Scarabaeoidea).
Oslotunnelen
Historie
Byggingen av begge stasjonene ble satt igang, men bare Nationaltheatret ble fullført. Stasjonen ble opprinnelig bygget med én plattform, to spor og en oppgang mot øst. I 1999 ble stasjonen utvidet og fikk fire spor, hvilket økte tunnelens kapasitet fra 16 til 24 tog per time hver vei. En slik jernbanetunnel har minst like stor kapasitet som tre firefelts motorveier i rushtiden. På samme tid ble stasjonens vestre oppgang fra Dronningparken tatt i bruk. Nye Nationaltheatret stasjon ble åpnet av Kong Harald V den 6. desember 1999.
Macrodorcas pseudaxis
Utseende
En liten til middelsstor (hannen 16-32 millimeter), slank, rødbrun hjortebille, med en mørk stripe langs sømmen av dekkvingene i den bakre delen. Hannen har lange, nokså rette kjever med en kraftig, spiss tann litt utenfor midten, spissen er krum og ganske slank. Pronotum er rundet, tydelig bredere enn dekkvingene. Hunnen er mindre og mørkere på farge, uten forstørrede kjever, kroppen ganske blank.
Oslotunnelen
Status og fremtid
I 2007 var antall persontog gjennom Oslotunnelen gjennomsnittlig 532 pr. dag, den blir dessuten også brukt av godstog. Tunnelen har en kapasitet på 22 tog/time. Kapasiteten har nærmet seg metningspunktet (noen mener at Oslotunnelen allerede er sprengt), særlig i rushtidene. Nasjonal transportplan 2014-2023 pekte på behov for ny tunnel. Samferdselsdepartementet ga i august 2013 Jernbaneverket, Statens vegvesen og Ruter AS mandat til å gjennomføre en konseptvalgutredning (KVU) for økt kapasitet i hele kollektivtransportsystemet i Oslo-området. Per september 2014 var det fler alternativer på bordet etter denne utredningen. Rapporten ble lagt frem 23. november 2015 som en del av KVU Oslonavet. Her konkluderte man med at man ønsket to dobbeltspor på hele strekningen fra Lysaker til Oslo S, hvor lokaltog (S-bane) skulle benytte det ene dobbeltsporet, og regiontog det andre. I dette scenariet anbefalte man å bygge et nytt dobbeltspor som kjører forbi hele strekningen mellom Nationaltheateret stasjon og Lysaker, der dagens dobbeltspor kun kjører lokaltog, og samtidig ta Elisenberg stasjon i bruk for nettopp dette. Dette vil samtidig medføre at Skøyen stasjon kun får lokaltog i fremtiden, men kan bli knyttet nærmere byen via ny T-banestrekning (Fornebubanen). En ny Oslotunnel til 16 milliarder ventes klar i 2032. Tunnelen har for liten kapasitet og myndighetene planlegger et nytt dobbelspor for å doble kapasiteten gjennom byen. Planene innebærer en ny tunnel mellom Oslo S og Nationaltheateret stasjon, store deler av denne må anlegges i en åpen byggegrop. Fra sentrum vurderes det ny tunnel fra Nationaltheateret i en bue forbi Skøyen til Lysaker, eller ny tunnel fra Stortinget via Bislett og Majorstuen til Lysaker. Oslo har vanskelig og til dels lite egnet byggegrunn med svært varierende grunnforhold bestående av leire, kvikkleire, alunskifer og fast fjell. Utbygging må hensynta grunnvann. Deler av Oslo har 80 meter ned til fast fjell.
Macrodorcas pseudaxis
Levevis
Larvene utvikler seg i morken ved av løvtrær.
Klokkaren synger
«Klokkaren synger» er et skillingstrykk med undertittelen «Lita vise». Alf Prøysen tok den med i sin visespalte i Magasinet for alle årgang 1957.
Teksten
1.Klokkaren synger og presten han spør at ti ra ti ralla la, om e har hatt nokon kjæreste før a ti ra ti ralla la.
2.Då må e seie som sanninga er a ti ra ti ralla la at e har elska all og einkver a ti ra ti ralla la.
Mikkel Wik
Mikkel Wik (født 7. april 1996 i Oslo) er en norsk ishockeyspiller. Wik spiller i GET-ligaen som kepper for Grüner Allianseidrettslag, han kom fra Manglerud Star som er moderklubben. Men har også spilt for Moss Hockey, Vålerenga Hockey, Furuset Ishockey og har et år i Canada for SISEC Prep i 2020.
Talk of the Town
Talk of the Town er et musikkalbum med Hanne Sørvaag, utgitt i 2006.
Rape (landinndeling)
Rape var en tradisjonell betegnelse for inndeling og måling landområder i fylket Sussex i England i middelalderen. Hver rape var delt inn flere hundreder, altså herred.
Etymologi
«Rape» betyr voldtekt på moderne engelsk, men det moderne ordet har ingenting med det tradisjonelle betegnelsen som går tilbake til før den normanniske erobringen i det angelsaksiske England. En foreslått betydning av ordet er det islandske områdebetegnelsen hreppr, men det ble avvist i New English Dictionary. En mer sannsynlig forklaring er fra det angelsaksiske begrepet rap, moderne engelsk rope, norsk reip (tau), ettersom reip ble benyttet for å måle opp landområder.
Folsom Prison Blues
«Folsom Prison Blues» er en amerikansk countrysang skrevet av Johnny Cash tidlig på 1950-tallet, og originalt spilt inn med hans band The Tennessee Three i 1956 for plateselskapet Sun Records. Sangen kombinerer elementer fra de tradisjonelle tog- og fengselssangene.
Cash ble inspirert til å skrive sangen etter at han så filmen Innenfor murene i Folsom fengsel (1951) mens han tjenestegjorde i Vest-Tyskland for det amerikanske luftforsvaret.
Den innsatte protagonisten hører lyden fra togfløyta utenfor cellen, og gjenforteller udåden sin (sangens mest berømte linje er uten tvil: «I shot a man in Reno / just to watch him die»). Deretter ser han for seg de de frie menneskene på toget, og drømmer om hva han ville gjort hvis han var fri. «I know I had it coming / I know I can't be free,» synger fangen. «But those people keep a'moving / and that's what tortures me.»
Sverre Knutsen
Sverre Richard Knutsen (født 23. juni 1945) er en norsk historiker, tidligere forsker og tidligere politisk aktivist i den norske ml-bevegelsen.
Folsom Prison Blues
Sangen var med i Cash sine liveopptredener gjennom alle år. Høydepunktet var da han framførte den i Folsomfengselet 13. januar 1968 foran de innsatte. Hele fengselskonserten ble gitt ut under tittelen At Folsom Prison. Sangen går raskere live enn på studioalbumene, samtidig får man høre fangenes jubel etter noen av tekstlinjene.
Sverre Knutsen
Senere virke
Knutsen utga i 1985 håndboken Hvordan starte egen bedrift. I 1990 ble han dr.philos. i økonomisk historie ved Universitetet i Oslo. Samme år ble han ansatt som forsker ved Handelshøyskolen BI, der han senere ble professor i økonomisk historie og næringshistorie, og leder ved Institutt for Innovasjon og økonomisk organisering. Han forsket og publiserte hovedsakelig innen finansiell historie, finansiering av innovasjoner, samferdselshistorie og institusjonell økonomi. Han ble pensjonist i 2015.
Folsom Prison Blues
Norsk tekst
En norsk versjon heter «Halden Fengsel Blues»:
Den har vært framført av Hans-Erik Dyvik Husby.
Sverre Knutsen
Senere virke
Knutsen har vært ansvarlig redaktør av Scandinavian Economic History Review, visepresident i Scandinavian Society for Economic and Social History og SEHRs «Co-editor» for Norge.
Per 2021 er Knutsen fagansvarlig for områdene bank- og forsikringshistorie, internasjonale bank- og forsikringsbedrifter samt norske bank- og forsikringsbedrifter i Store norske leksikon.
Tutte Lemkow
Tutte Lemkow (født 28. august 1918, død 10. november 1991) var en norsk skuespiller og danser, hovedsakelig utenfor Norge. Han hadde blant annet flere skurkeroller i britiske TV- og filmproduksjoner. Mest kjent er rollene som «spelemannen» i filmversjonen av musikalen Spelemann på taket, Fiddler on the Roof (1971), og den gamle mannen («Imam») som er tolk for Indiana Jones i Raiders of the Lost Ark (1981). Han dukket også opp som danser i John Hustons film fra 1952 Moulin Rouge samt Blake Edwards' A Shot in the Dark som kosakken som drikker giften tiltenkt Peter Sellers i hans rolle som inspektør Clouseau. Lemkow spilte også sammen med Peter Sellers i kriminalkomedien The Wrong Arm of the Law fra 1963.
Han spilte tre roller i TV-serien Doctor Who med William Hartnells Doctor: Kuiju i Marco Polo (1964), «Ibrahim» i The Crusade (1965) og «Cyclops» i The Myth Makers (1965), i tillegg hadde han koreografi i The Celestial Toymaker (1966). Han hadde også en rolle i Morecambe og Wises komediefilm The Intelligence Men (1965).
Lemkow gjestespilte ved noen anledninger i Club 7 i Oslo, der han framførte Franz Kafkas monolog Apen. Da gjerne iført en apemaske av gummi.
Han tilpasset Henrik Ibsens drama Vildanden til den australske filmen The Wild Duck (1984) med Liv Ullmann og Jeremy Irons i de fremste rollene.
Privatliv
Lemkow var født i en jødisk familie i Oslo. Han var gift med den svenske skuespillerinnen Mai Zetterling fra 1944 til 1953. Lemkow og Zetterling har en datter, Etienne, og en sønn, Louis, som er professor i miljøsosiologi ved Universidad Autónoma de Barcelona. Tutte Lemkow døde i London, 73 år gammel.
Biografien Tutte Lemkow; På tå hev, skrevet i samarbeid med Margaret Ljunggren, ble utgitt i 1989 på Gyldendal Norsk Forlag.
Mikael Pernfors
Mikael Pernfors (født 16. juli 1963 i Malmö) er en tidligere profesjonell svensk tennisspiller.
Pernfors ble profesjonell tennisspiller i 1985 og han vant tre single- og én doubleturnering i løpet av sin tenniskarriere. Han var som best nummer 10 (september 1986) på rankingen over verdens beste mannlige singlespillere og nummer 33 juli 1986) i double).
Selvbetjening
Selvbetjening er det at en kunde i en forretningsvirksomhet betjener seg selv, finner og velger varer og tjenester, transporterer og betaler i en kasse eller i en betalingsterminal. Typiske eksempler på virksomheter basert på selvbetjening er dagligvareforretninger og supermarkeder, faghandel innen møbler og verktøy, bensinstasjoner, kafeteriaer og buffetrestauranter, mini- og nettbanker.
Mikael Pernfors
Han deltok også på det svenske Davis Cup-laget i årene 1986, 1987 og 1989, han spilte seks Davis Cup-kamper hvorav han vant tre.
Arkitekturåret 1829
Arkitekturåret 1829 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1829.
Selvbetjening
Amerikaneren Clarence Saunders tok patent på selvbetjening i detaljhandelen i 1917.
Fra 1950-årene har selvbetjening utviklet seg til å bli dominerende innen detaljhandel, men deler av faghandelen har fortsatt utstrakt diskekspedisjon siden rådgivning og veiledning fra fagkyndig personale er en viktig del av kjøpsprosessen i en del bransjer.
Santo Trafficante jr.
Santo Trafficante jr. (født 15. november 1914 i Tampa i Florida, død 19. mars 1987 i Houston i Texas) var en sentral skikkelse i den såkalte Tampa-mafiaen i Florida. Han var sønn av Santo Trafficante senior (sr.) som døde i 1954. På begynnelsen av 1940-tallet slo faren seg sammen med Lucky Luciano, Frank Costello og Meyer Lansky og videreutviklet mafiaens kontroll over gambling på Cuba. Etter farens død overtok Trafficante jr. hele virksomheten til Tampa-mafiaen.
I 1953 ble Trafficante jr. sendt til Cuba for å styre noen av Tampa-mafiaens kasinoer i Havanna. President og diktator Fulgencio Batista mottok $25 000 for hver kasino-lisens og 50 % av fortjenesten fra spillemaskinene (one armed bandits).
Trafficante jr. ble fengslet da Fidel Castro kom til makten i januar 1959, men ble løslatt og utvist til USA etter noen måneder. I september 1960 møttes mafiabossene Johnny Roselli, Sam Giancana og CIA-sjefen Allen Welsh Dulles som var broren til utenriksminister John Foster Dulles. Temaet for møtet var å finne en måte de kunne ta livet av Fidel Castro og reversere revolusjonen på Cuba. I 1961 ble Trafficante jr. og Meyer Lansky deltakere i gruppen som planla å drepe Castro. Sistnevnte tilbød også en million dollar i belønning til den som myrdet Castro.
Kristian Kučera
Kristian Kučera (født 6. september 1992) er en slovakisk ishockeyspiller som spiller på Grüner Allianseidrettslag siden 2019. Har også spilt i HC Breclav.
Santo Trafficante jr.
Den 14. januar 1992 skrev New York Post at Trafficante jr., Jimmy Hoffa og Carlos Marcello hadde vært involvert i mordet på president Kennedy. Det antas også at Trafficante jr. stod bak mordet på sin rival innen mafiaen, Albert Anastasia.
Enkeltdistanse-NM på skøyter
Enkeltdistanse-NM på skøyter er et norgesmesterskap i hurtigløp på skøyter over enkeltdistanser, som arrangeres av Norges Skøyteforbund og har blitt arrangert årlig siden 1987. Det ble vedtatt innført på Skøytetinget under tingforhandlingene der i perioden 7., 8. og 9. juni 1985 på Vettre hotell i Asker etter et forslag fremmet av seksjonsstyret hurtigløp i Norges Skøyteforbund.
Det årlige mesterskapsarrangementet avholdes over tre påfølgende dager, hvor det kåres norgesmestere på følgende distanser: 500 meter, 1,000 meter, 1,500 meter for både kvinner og menn hver for seg samt 3,000 meter og 5,000 meter for kvinner og 5,000 meter og 10,000 meter for menn. Senior kvinner og senior menn har alltid konkurrert på samme sted i denne type norgesmesterskap på skøyter.
I det vedtatte forslaget ved innføringen av mesterskapet ble det satt opp følgende distanseskjema per dag :
Dette distanseoppsettet er senere tilpasset og endret til mere valgfrihet over det samme antall dager. I periodene 1994 (2×500 meter men bare den beste var tellende), 1995–2005 samt 2012–2018 vært avholdt mesterskap over 2×500 meter istedenfor bare en enkel 500 meter som ble arrangert i periodene 1987–1993 og 2006–2011 og nå igjen fra-og-med 2019–. Ved mesterskap for den lengste distansen 5,000 meter for kvinner og 10,000 meter for menn ble disse avholdt i forbindelse med allround-NM på skøyter i NM-årene 2001, 2006–2009 og 2011, noe som igjen har forkortet selve enkeltdistanse-NM stevnet til to påfølgende dager samt den avsluttende distansen under allround-NM på skøyter. Det har ved kun to tilfeller pêr 2019 ikke blitt kåret en distansemester og det var på 5,000 meter for kvinner for 1996 med for få deltagere, kun 2 deltagere, og på 10,000 meter for menn for 2002 med ingen deltagere.
Fra og med Enkeltdistanse-NM 2006, så ble de beste junior-løperne for både kvinner og menn invitert, siden Enkeltdistanse-NM på skøyter junior ble tatt av mesterskapsprogrammet som et forslag fremmet av Norges Skøyteforbunds styre. Dette ble endelig klart etter at skøytetinget 27., 28. og 29. mai 2005 på Grand Nordic Hotel i Harstad hadde gjort noen endringer i NM-programmet. Dette medførte at alle norgesmestere over enkeltdistanser på skøyter skulle kåres samtidig med noen unntak for den lengste distansen nevnt ovenfor.
Vertsarenaer
Vertsbaner med minst to mesterskap er med på oversikten. Oppdatert pêr NM 2020.
Tekniske arrangører
Vertsarrangører med minst to mesterskap er med på oversikten. Oppdatert pêr NM 2020.
Vickers Viscount
Vickers Viscount var et mellomdistanse-passasjerfly med turboprop-motorer som ble introdusert i 1953 av Vickers-Armstrong. Det var det første av sitt slag som turboprop passasjerfly, og det skulle vise seg å bli et av de mest vellykkede førstegenerasjons etterkrigsfly. Det ble bygget i 445 eksemplarer og var godt likt av passasjerene som et støysvakt og vibrasjonsfritt fly med større vinduer enn det man finner i mer moderne fly.